ຈີນປະກາດປະຢັດພະລັງງານ ແລະລົດຜ່ອນມົນລະພິດ
ຈີນປະກາດປະຢັດການໃຊ້ພະລັງງານ ແລະຕັ້ງເປົ້າໝາຍການລົດຜ່ອນມົນລະພິດ
ອົງການຂ່າວທາງການຂອງຈີນ ລາຍງານໃນວັນຈັນມື້ນີ້ວ່າ ປັກກິງໄດ້ຕັ້ງເປົ້າໝາຍໃສ່ປີ 2011 ນີ້ ສໍາລັບການປະຢັດ ພະລັງງານແລະການຫລຸດຜ່ອນການປ່ອຍມົນລະພິດອອກ ຈາກໂຮງງານອຸດສາຫະກໍາຕ່າງໆນັ້ນ ພວກເຈົ້າໜ້າທີ່ໄດ້ກ່າວກັບອົງການຂ່າວຊິນຫົວຂອງທາງ ການຈີນວ່າທາງລັດຖະບານແມ່ນຈະຊອກຫາຊ່ອງທາງລົດ ການໃຊ້ພະລັງງານແລະການປ່ອຍຄວັນກາກບອນ ລົງໃຫ້ ໄດ້ 4% ຕໍ່ໜ່ວຍກິດນຶ່ງຂອງຜົນຜະລິດດ້ານເສດຖະກິດໃນ ປີນີ້ ລາຍງານຍັງໄດ້ກ່າວວ່າ ທາງລັດຖະບານໄດ້ໃຫ້ຄໍາໝັ້ນສັນ ຍາວ່າ ຈະລົດການໃຊ້ນໍ້າຂອງໜ່ວຍຜະລິດສິນຄ້າອຸດສາ ຫະກໍາ ທີ່ມີມູນຄ່າເພີ່ມຂຶ້ນນັ້ນ ລົງເຖິງ 30% ພາຍໃນປີ 2015 ກະຊວງອຸດສາຫະກໍາແລະເທັກໂນໂລຈີດ້ານຂໍ້ມູນຂ່າວສານ ໄດ້ບອກກັບອົງການຂ່າວຊິນຫົວ ວ່າ ຂໍ້ບັງຄັບໃໝ່ນີ້ ແມ່ນສູງກວ່າເປົ້າໝາຍທີ່ຕັ້ງໄວ້ໃນທ້າຍປີກາຍນີ້ ສໍາລັບປີ 2015 ນັ້ນ ຊຶ່ງໄດ້ຮຽກຮ້ອງໃຫ້ຕັດການໃຊ້ພະລັງງານແລະການປ່ອຍທາດກາກບອນລົງໃຫ້ໄດ້ 16% ແລະຕັດການໃຊ້ນໍ້າລົງ 25%